Järva Vallaraamatukogu

2022-11-20 11:00 - 13:00 (Europe/Tallinn)
Liiklusteemaline perehommik Ambla raamatukogus 20. novembril kell 11

2022-11-17 19:00 - 21:00
Raamatukogude aasta RaamatukoguÖÖ 17. novembril kell 19 Imavere raamatukogus

2022-06-14 11:00 - 12:30
14. juunil kell 11 ootab Peetri raamatukogu nii suuri kui väikeseid pannkoogipäevale.
Küpsetatakse üheskoos pannkooke ning loetakse ette Anti Saare raamatut “Suur koogitegu”.
#raamatukogudeaasta

2022-06-13 10:00 - 23:30
13. juunil kell 10 ootavad Albu raamatukogu ja lasteaed nii suuri kui väikeseid pannkoogipäevale.
Küpsetatakse üheskoos pannkooke ning loetakse ette Anti Saare raamatut “Suur koogitegu”.
Üritus toimub õues.
#raamatukogudeaasta

2022-06-01 11:00 - 12:30
1. juunil kell 11 ootavad Ahula raamatukogu ja lasteaed nii suuri kui väikeseid pannkoogipäevale.
Küpsetatakse üheskoos pannkooke ning loetakse ette Anti Saare raamatut “Suur koogitegu”.
Üritus toimub õues.
#raamatukogudeaasta

Ahula raamatukogu 100. sünnipäev
2022-04-09 13:00 - 15:00

2022-04-07 18:00 - 19:30
Imavere raamatukogus 7. aprillil kell 18 külas Tarmo Mikussaar.
Loodusfotograaf, kes on pildistanud ka Järvamaa loodust. Raamatukogus räägib Tarmo oma retkedest ja kohtumistest.
Üritus toimub Järvamaa raamatukogude nädala raames.
#raamatukogudeaasta

2022-04-07 15:00 - 16:30
Ambla raamatukogus 7. aprillil kell 15 külas Leelo Kassikäpp.
Lugejate seas on populaarseks saanud kirjaniku triloogia “Kui vanad naised armuvad”.
Üritus toimub Järvamaa raamatukogude nädala raames.
#raamatukogudeaasta

2022-04-07 07:00 - 08:30
Albu raamatukogu kutsub 7. aprillil kell 7 hommikusele linnulaulumatkale.
Käik kirjanduslikel radadel. Giid Ester Valdvee.
Üritus toimub Järvamaa raamatukogude nädala raames.
#raamatukogudeaasta

2022-04-06 17:00 - 18:30
Järva-Jaani raamatukogus 6. aprillil kell 17 külas Loone Ots.
Kohtumisõhtu kultuuriloolase, pedagoogikateadlase ja kirjaniku Loone Otsaga. Tema debüütromaan “Armastus” pälvis Eesti Kirjanike Liidu 2021. aasta romaanivõistlusel esikoha.
Üritus toimub Järvamaa raamatukogude nädala raames.
#raamatukogudeaasta

2022-04-06 16:30 - 18:00
Aravete raamatukogus 6. aprillil kell 16.30 külas Ena Mets.
Lugusid vestab jutuvestja, giid ja kirjanik Ena Mets. Raamatukogus toimub õdus vestlus, kus põimuvad legendid ja elulood.
Ena Metsa sulest on ilmunud raamatud “Naeratava kuu inimesed” ja “Ülestähendusi Montmartre’i mäelt. Elu ja imede pandeemia”.
Üritus toimub Järvamaa raamatukogude nädala raames.
#raamatukogudeaasta

2022-04-06 12:00 - 13:30
Koigi raamatukogus 6. aprillil kell 12 kogupere õuduskomöödia “Kratt”.
Vanemad viivad oma võsukesed maale vanaema juurde. Linnalapsed saavad hingata värsket õhku, leiavad endale sõbrad ning tutvuvad ebamugava füüsilise tööga. Kui laste teed ristuvad kadunud mõisahärra päevikuga, kus sees krati valmistamise õpetus, otsustavad nad pikemalt mõtlemata väärt koduabilise vanaemale sünnipäevaks kinkida. Aga maal on samal ajal toimumas sotsiaalmeedia-revolutsioon. Uus digitaalselt ühendatud noorus on asunud vana amortiseerunud vallavõimu välja vahetama. Suures hirmus iseenda lõpu ees teeb vana reaalsus kõik, mis suudab, et püsima jääda. Loodusseadused, saatus ja karma juhivad aga kõik teed omavahel risti ning tuleb see, mis tulema peab.
Üritus toimub Järvamaa raamatukogude nädala raames.
#raamatukogudeaasta

2022-04-05 17:00 - 18:30
Koeru raamatukogus 5. aprillil kell 17 külas Märt Treier.
Vikerraadio hommikuprogrammi saatejuhi Märt Treieri raamat „Eluolulised lood“ sündis „Vikerhommikus“ kaheksa aasta jooksul kõlanud varahommikustest juttudest, olles mõtteline järg aasta varem ilmutatule – „Hommikujutud varajasele ärkajale“.
Üritus toimub Järvamaa raamatukogude nädala raames.
#raamatukogudeaasta

2022-04-04 14:30 - 16:00
Albu raamatukogus 4. aprillil kell 14.30 “Raimond Kaugveri looming”
“Nelikümmend küünalt”, “Jumalat ei ole kodus”, “Vana mees tahab koju” ja “Peotäis tolmu” on vaid käputäis nõukogudeaegse menukirjaniku teostest.
Rakveres sündinud kirjamehe loomingust räägib Arlet Palmiste.
Üritus toimub Järvamaa raamatukogude nädala raames.
#raamatukogudeaasta

2022-01-27 16:00 - 17:00
Aravete raamatukogus 27. jaanuaril kell 16 kirjanik ja joogaõpetaja Pamela Maran. Raamatute “Vanaemade salatarkused“ ja „Vanaisade salatarkused” autor. Eelmise aasta teisel poolel ilmus temalt raamat “Luuüdini paljas. Lood egost ja sisemisest valgusest“. Teos sisaldab isiklikke lugusid ja eluliste sündmuste abil mõtestab ta lahti, millest on alguse saanud meie käitumismustrid ning kuidas mõistmisega jõuda sügavasse kaastundesse enda ja igaühe vastu. Kirjanikuga vestlevad Marve Kalamägi ja Ene Lõõnik.
#raamatukogudeaasta2022 #kogueestiloeb
Vaata ka: www.kirjanduspidu.ee
ja www.kirjanduspidu.ee/kohtumised-kirjanikega/

2022-01-26 18:00 - 19:00
26.01 kell 18 kirjanik Olavi Ruitlane Koeru kultuurimaja väikeses saalis.
Tegemist on Võrumaalt pärit kirjanikuga. Tema raamat „Kroonu“ on pälvinud erinevaid preemiaid. Tuntum teos „Vee peal“ pälvis 2015. a Bernard Kangro kirjanduspreemia. Teose põhjal valmis 2020. a film. Olavi Ruitlane on kirjutanud ka laulutekste ansamblitele Kala, Orelipoiss, Ummamuudu , Päris Anni.

2022-01-25 18:00 - 19:00
Järva- Jaani raamatukogus 25. jaanuaril kell 18 kohtumine kirjanik Ain Kütiga. Ain Kütilt on ilmunud ajalooliste krimiromaanide sari: Sagadi paruni mõrvalood. Sari sisaldab kolme eraldi lugu “Risti soldati mõistatus”, “Kuldse medaljoni mõistatus” ja “Musta paguni mõistatus” (2021). Kirjanikuga vestleb Arlet Palmiste.
#raamatukogudeaasta2022 #kogueestiloeb
Vaata ka: www.kirjanduspidu.ee
ja www.kirjanduspidu.ee/kohtumised-kirjanikega/

2022-01-25 18:00 - 19:00
Justin Petrone on Ameerika- Eesti kirjanik, ajakirjanik, blogija.
2001. aastal alguse saanud „Minu sari, mille avaraamat “ Minu Eesti, Kas lubate elada?“ on kirjaniku esimene Eestis kirjutatud raamat. Tema viimased teosed on „Minu Viljandi“ ning „Jõulumees ja muid tõestisündinud lugusid“. Kirjanikuga vestleb Karmen Velitschinsky.
#raamatukogudeaasta2022 #kogueestiloeb
Vaata ka: www.kirjanduspidu.ee
ja www.kirjanduspidu.ee/kohtumised-kirjanikega/

Koigi raamatukogu avamine
2021-02-04 04:00 - 17:00

Käsukonna raamatukogu 100. sünnipäev
2020-11-15

Meenutuseks kohtumisõhtust Tõnu Talvega Albus 30.09.2020
2020-10-08 09:06
Tõnu Talve on Kunsti-ja tööõpetaja ja kunstistuudio T.T. Live Art juhendaja. Kohtumisõhtul Albu raamatukogus jutustas Tõnu maalide lugu Riina Turi.
Kakskümmend puhtaimat aastat elust – kõige esimesed kakskümmend kasvasime Tõnuga koos kui õde-venda. Meie emad olid sõbrannad ja perede ettevõtmised ühised. Täna näen kogu seda maailma avastamist tulvil aega peegeldumas Tõnu piltides. Meie suvede nimi oli Laulasmaa. Meie mere nimi, meie mändide ja millimallikate, liivalosside ja luidete nimi oli Laulasmaa, kus asubki nüüd ka kunstniku kodupaik. Tema maalidel koha leidnud kõvera puu motiivil on selle männikoore lõhn, millest Tõnu isa õpetusel tihtipeale laevukesi voolisime. Tema fantaasiamajade tugipunktiks on tollastel randadel kõrgunud kivivaremed – mälestuste alusmüür, mis ei kipu mõranema, vaid võtab üha uusi, järjest põnevamaid vorme.
Mänge, mida mängisime toona veega, mängib Tõnu nüüd värvidega. Aga need värvidki tulevad justkui läbi vee, kuigi kujutatu ise on kuum nagu leek. Tuli ja põlemine on tema tööde sügavaim sõnum, olgu siis tegemist elava olendiga, linnaga või lennukiga.
Mitte ainult merre ja majadesse, vaid ka aja ja inimeste sisse oskab ta vaadata. Ja selle sisemise pildi vaatemänguliselt tagasi vaataja ette tuua. Mehistes karakterites on kunstniku enda hoiakuid, alati austusega edasi antud naishinge tugevuse ja hapruse taga näen aga ikka seismas tema ema daamilikku, väärikat kuju.
Žanr, mida Tõnu viljeleb, on rikkalik, üldistusjõuline ja omanäoline – nimetaksin seda elumaaliks. See sisaldab nii elu Maal kui ka maal, enim aga elujõudu, mida jagub tema käe läbi küllaga ka elututele objektidele. Tema stiil on ainulaadne, ajalisi ja ruumilisi piire ületav – seda nimetaksin kosmosugemetega öko-tekno. Näitusepaik Albu ei ole juhuslik valik – sai ju tulevane maalija just siin lapsena maaelu esimesed ristsed ja kogus unikaalse läbilõike maalähedasi mälestusi. Korjas kaasa kimbu, mille pani nüüd piltidesse ja tõi tagasi armsatele radadele. Tundub, justkui oleks igas tema teoses alati kujutatud kõik hetked, mida elus kogetud. Paljusid asju elus saab öelda läbi lillede. Just seda Tõnu Talve teebki.

Kohtumisõhtu Tõnu Talvega
2020-09-30
